تورکیه‌نین وان شهری‌نین چال‌دیران قصبه‌سینده ترور تشکیلاتی پ.ک.ک-یا قارشی داوام ائتدیریلن عملیاتدا 8 عسگر شهید اولدو، 8 عسگر ایسه یارالاندی.
چالدیرانین تندورک داغیندا بؤلوجو ترور تشکیلاتی عنصرلرینه قارشی حیاتا کئچیریلن عملیاتدا ایسه 8 عسگر شهید اولدو. یارا‌لانان دیگر 8 عسگر ایسه خسته‌خانا‌لارا چاتدیریلدی.
بؤلگه‌ده تروریستلره قارشی عملیات باشلاییب و تورکیه هاوا قوه‌لرینه عاید ساواش اوچاقلاری تندورک بؤلگه‌سینده اوچ هاوا حرکاتی تشکیل ائده‌رک 13 پ.ک.ک منسوبو تروریستی ضررسیزلشدیردی.
تورکیه‌نین ماردین شهری‌نین دارگئچیت قصبه‌سینده ده تروریستلر ایله تهلوکه‌سیزلیک قوه‌لری آراسیندا قارشیدورما چیخیب، ایکی عسگر و بیر محافظه‌چی شهید اولوب، دؤردو تهلوکه‌سیزلیک ایشچی‌سی اولماقلا آلتی نفر یارالانیب.
قارشیدورمادا یارا‌لانان بیر عسگر و بیر کند محافظه چیسی خسته‌خانادا حیات‌لارینی ایتیریب‌لر.
بؤلگه‌ده تروریستلره قارشی عملیات داوام ائدیر.
